rejauldu/bengali-wikipedia huggingface dataset:
হিটলিস্ট হলো ২০০৯ সালের ভারতীয় বাংলা ভাষার রোমাঞ্চকর নাট্য চলচ্চিত্র। চিত্রনাট্য, গল্প, সঙ্গীতায়োজন ও পরিচালনা করেন সন্দীপ রায় এবং প্রযোজনা করেন মৌ রায়চৌধুরী। এতে প্রধান ভূমিকায় অভিনয় করেছেন কোয়েল মল্লিক, সাহেব চট্টোপাধ্যায়, ধৃতিমান চট্টোপাধ্যায় এবং টোটা রায়চৌধুরী। ২০০৯ সালে চলচ্চিত্রটি মুক্তি পায়।   অভিনয়শিল্পী  প্রধান চরিত্র  ধৃতিমান চট্টোপাধ্যায়  টোটা রায়চৌধুরী  সুদীপ্তা চক্রবর্তী  সাহেব চট্টোপাধ্যায়  শাশ্বত চট্টোপাধ্যায়  শুভ্রজিৎ দত্ত  সিদ্ধার্থ চট্টোপাধ্যায়  কোয়েল মল্লিক অতিথি চরিত্রে উপস্থিতি  দীপঙ্কর দে  মিঠু চক্রবর্তী বিশেষ চরিত্রে উপস্থিতি  টিনু আনন্দ  বাবুল সুপ্রিয়   সঙ্গীত  সুর ও সংগীত পরিচালনা করেন সন্দীপ রায়।   তথ্যসূত্র    বহিঃসংযোগ      বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০৯-এর চলচ্চিত্র বিষয়শ্রেণী:২০০৯-এর রোমাঞ্চকর চলচ্চিত্র বিষয়শ্রেণী:২০০৯-এর রোমাঞ্চকর নাট্য চলচ্চিত্র বিষয়শ্রেণী:সন্দীপ রায় পরিচালিত চলচ্চিত্র  en:Hitlist (2009 film)
ভব্য একজন ভারতীয় অভিনেত্রী। তিনি বেশ কয়েকটি কন্নড় এবং কয়েকটি তামিল ও তেলুগু চলচ্চিত্রে অভিনয় করেছেন। তিনি ১৯৮৫-১৯৯২ সালে কন্নড় চলচ্চিত্রের শীর্ষ নায়িকা ছিলেন। তিনি ২০০২-এর পরে সহায়ক ভূমিকায় চলে যান।  তিনি ভারতের মুম্বাইতে স্থায়ী হয়েছেন এবং তার শুটিংয়ের জন্য প্রায়শই ব্যাঙ্গালোরে যান।   কর্মজীবন  ১৯৮৩ সালে মুরলির বিপরীতে সিদ্দালিঙ্গাইয়ার পরিচালনায় প্রেমা পর্ব ছবির মাধ্যমে ভব্য তার কর্মজীবন শুরু করেন। এর পরে কাল্লু ভিনে নুদিয়াইতুতে বিষ্ণুবর্ধনের বোনের ভূমিকায় অভিনয় করেন। তিনি পরবর্তীতে ভি. রবিচন্দ্রন অভিনীত প্রলয়ন্তকায়ে একটি চটকদার ভূমিকায় অভিনয় করেন এবং এর পর বিজয়কাশী, চরণ রাজ অর্জুন সারজা এবং বিনোদ কুমারের মতো নবাগতদের সাথে বেশ কয়েকটি মাঝারি বাজেটের চলচ্চিত্রে অভিনয় করেন।  তিনি মুরলির সাথে মিউজিক্যাল হিট গীতাঞ্জলি সহ তামিল/তেলুগু ছবিতেও কাজ করেছেন।  বিষ্ণুবর্ধনের বিপরীতে নায়িকার ভূমিকায় নী বেরেদা কাদম্বরীতে অভিনয়ের জন্য তিনি ব্যাপকভাবে প্রশংসিত হন। কৃষ্ণা নী বেগনে বারো, সংগ্রাম, আভালে নান্না হেন্দথি এবং রাবণ রাজ্যের মতো বড় বাণিজ্যিক চলচ্চিত্রের সাফল্য তাকে কন্নড় সিনেমার শীর্ষ অভিনেত্রী হিসেবে প্রতিষ্ঠিত করে। তিনি ১৯৮০ এবং ১৯৯০ এর দশকের সমস্ত নেতৃস্থানীয় অভিনেতাদের বিপরীতে অভিনয় করেছেন। ১৯৮৫ থেকে ১৯৯২ সাল পর্যন্ত বছরে একটি সিনেমায় বিষ্ণুবর্ধনের সাথে তার জুটি বাঁধার ফলে করুণাময়ী, হৃদয় গীতে এবং মাঠে হাদিতু কোগিলে সহ আরও অনেক চলচ্চিত্র জনপ্রিয় হয়। তিনি অম্বরীশের সাথে প্রশংসিত হৃদয় হাদিথু সহ ছয়টি চলচ্চিত্রে অভিনয় করেছিলেন। অনন্ত নাগের সাথে তিনি সফলভাবে বেশ কয়েকটি রোমান্টিক চলচ্চিত্র এবং সামাজিক নাটকে অভিনয় করেছেন। অ্যাকশন হিরো শঙ্কর নাগের সাথে তার জুটি ছিল ফলপ্রসূ এবং সবচেয়ে প্রশংসনীয়। তিনি কর্মজীবনের প্রাথমিক পর্যায়ে তিনটি চলচ্চিত্রে ভি. রবিচন্দ্রনের বিপরীতে অভিনয় করেছিলেন। যদিও তিনি রাজ কুমারের বিপরীতে অভিনয় করার সুযোগ পাননি কারণ তাকে রাজ কুমারের বিপরীতে খুব কম বয়সী বলে মনে করা হয়েছিল। তিনি শশী কুমার এবং রাম কুমারের মতো নতুন অভিনেতাদের সাথে তার অভিনয়জীবনের পরবর্তী চলচ্চিত্রগুলিতে প্রধান নায়িকা হিসাবে অভিনয় করেছিলেন।   তথ্যসূত্র    বহিঃসংযোগ     বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:জীবিত ব্যক্তি
দাউদ কিম (জন্ম নাম: কিম জে হান; জন্ম: ৯ জানুয়ারি ১৯৯২) একজন দক্ষিণ কোরিয়ান ইউটিউবার এবং ইসলামে ধর্মান্তরিত ব্যক্তি। তিনি তার ইউটিউব চ্যানেলে ইসলাম, সংস্কৃতি এবং ধর্মীয় সংলাপ বিষয়ে ভিডিও তৈরি করেন। তার চ্যানেলটি ৬.২৪ মিলিয়নের বেশি সাবস্ক্রাইবার নিয়ে একটি সফল মাধ্যম হিসেবে পরিচিত।   ২০১৯ সালের জুন মাসে দাউদ কিমের বিরুদ্ধে এক বিদেশি নারীকে ধর্ষণের চেষ্টা করার অভিযোগ ওঠে। অভিযোগটি প্রথম প্রকাশ্যে আসে একটি টিকটক ভিডিওর মাধ্যমে, যেখানে দেখা যায় দাউদ কিম সিঁড়ির নিচে তাড়াহুড়ো করে অন্তর্বাস পরছেন, আর পেছনে শোনা যাচ্ছে নারীর কান্নার শব্দ। সেই নারী দাবি করেন, দাউদ কিম তাকে যৌন নির্যাতনের চেষ্টা করেছিলেন।    প্রাথমিক জীবন  দাউদ কিম সিউলে জন্মগ্রহণ করেন এবং দানকুক বিশ্ববিদ্যালয়ে পড়াশোনা করেন। তিনি কোরিয়ান ও ইংরেজি ভাষায় পারদর্শী।   কর্মজীবন  ইসলামে ধর্মান্তরিত হওয়ার পর, দাউদ কিম ইসলাম এবং সাংস্কৃতিক বিনিময় বিষয়ে সচেতনতা বাড়ানোর উদ্দেশ্যে কাজ শুরু করেন। তার কাজ বিভিন্ন ধর্ম ও সংস্কৃতির মানুষের মধ্যে বোঝাপড়া বৃদ্ধিতে গুরুত্বপূর্ণ ভূমিকা রাখে।   ব্যক্তিগত জীবন  দাউদ কিম ইসলামে ধর্মান্তরিত হওয়ার মাধ্যমে তার জীবনের নতুন অধ্যায় শুরু করেন। তিনি নিজের ধর্মীয় এবং সাংস্কৃতিক অভিজ্ঞতা নিয়ে দর্শকদের সাথে শেয়ার করেন।   বহিঃসংযোগ  ইউটিউব চ্যানেল  উইকিডাটা প্রোফাইল   তথ্যসূত্র
রোনাল্ড উইলিয়াম আরনেইল (জন্ম: ফেব্রুয়ারি ১৯, ১৯৮১) হলেন একজন কানাডিয়ান পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে টাই ডিলিঞ্জার নামে কুস্তি করেন।  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:পেশাদার কুস্তির প্রশিক্ষক বিষয়শ্রেণী:টুইচ স্ট্রিমার বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:২১শ শতাব্দীর কানাডীয় পেশাদার কুস্তিগির বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
অলিম্পিয়া মার্কিন যুক্তরাষ্ট্রের ওয়াশিংটন অঙ্গরাজ্যের রাজধানী ও কাউন্টি আসন এবং থারস্টন কাউন্টির বৃহত্তম শহর। এটি রাজ্যের বৃহত্তম শহর সিয়াটল থেকে ৬০ মাইল (১০০ কিলোমিটার) দক্ষিণ-পশ্চিমে অবস্থিত এবং এটি দক্ষিণ পুগেট সাউন্ড অঞ্চলের একটি সাংস্কৃতিক কেন্দ্র।  ইউরোপীয় বসতি স্থাপনকারীরা ১৮৫৪ সালে মেডিসিন ক্রিক চুক্তি ও পরে ১৮৫৬ সালের জানুয়ারির অলিম্পিয়া চুক্তির মাধ্যমে ১৮৪৬ সালে এই অঞ্চলটির দাবি করেন। অলিম্পিয়া ১৮৫৯ সালে ২৮শে জানুয়ারি একটি নগর হিসাবে এবং ১৮৮২ সালে একটি শহর হিসাবে অন্তর্ভুক্ত হয়। শহরের জনসংখ্যা ২০১০-এর আদমশুমারি অনুসারে ৪৬,৪৭৯ জন, এটি রাজ্যের ২৪তম বৃহৎ শহর। অলিম্পিয়া পূর্বদিকে লেসি ও দক্ষিণে টুমওয়াটারের সাথে সীমান্ত গঠন করে।   ভূগোল   মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ১৯.৬৮ বর্গমাইল (৫০.৯৭ কিমি ২), যার মধ্যে ১৭.৮২ বর্গমাইল (৪৬.১৫ কিমি ২) ভূমিভাগ ও ১.৮৬ বর্গমাইল (৪.৮২ কিমি ২) (২৮.০%) জলভাগ নিয়ে গঠিত।   জনসংখ্যার উপাত্ত   ২০১০-এর আদমশুমারি অনুসারে, শহরে ৪৬,৪৭৮ জন মানুষ, ২০,৭৬১ জন গৃহমালিক ও ১০,৬৭২ টি পরিবার বসবাস করে। জনসংখ্যার ঘনত্ব প্রতি বর্গমাইলে ২,৬০৮.২ জন (১,০০৭.০ জন/কিমি২)। প্রতি বর্গমাইলে গড়ে ১,২৩৯.৪ এর (৪৭৮.৫ জন/কিমি২) ঘনত্বে ২২,০৮৬ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৮৩.৭% শ্বেতাঙ্গ, ২.০% আফ্রিকান আমেরিকান, ৬.০% এশীয়, ১.১% নেটিভ আমেরিকান, ০.৪% প্রশান্ত মহাসাগরীয় দ্বীপপুঞ্জবাসী, ১.৮% অন্যান্য জাতি এবং ৫.০% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ৬.৩% ছিল।   তথ্যসূত্র    বহিঃসংযোগ    অলিম্পিয়া শহর  অলিম্পিয়া ঐতিহাসিক সমিতি    বিষয়শ্রেণী:ওয়াশিংটনের (অঙ্গরাজ্য) শহর
"তুম হি হো"  (; ) হলো ভারতীয় ব্লকবাস্টার ছবি আশিকি ২ এর একটি গান। গানটি গেয়েছেন বর্তমান সময়ের জনপ্রিয় শিল্পী অরিজিৎ সিং এবং গানটির সুরকার মিথুন শর্মা। গানটি এমটিভি ইন্ডিয়া তে ৭ সপ্তাহ ধরে সেরা ২০ এ ছিল, গানটির দৈর্ঘ্য ৪ মিনিট ২২ সেকেন্ড।  মুক্তি গানটি ১৬ই মার্চ,২০১৩ সালে মুক্তি পায় এবং দর্শকদের মধ্যে ব্যাপক জনপ্রিয়তা পায়।ইউটিউব এ গানটির প্রচার করা হয়।  সাফল্য এবং প্রভাব গানটি ইউটিউব এ ছাড়ার পর থেকে এটি প্রায় ৫০ লক্ষেরও বেশি মানুষ দেখে যা গানটির প্রচারে ব্যাপক ভূমিকা রাখে। এই গানটির জনপ্রিয়তার জন্য এটি বিভিন্ন সংস্করণে ছাড়া হয়।মূলত এই গানটির কারণে আশিকি ২ বক্স অফিসে  কোটিরও বেশি রুপি আয় করে।গানটি বিগ স্টার এন্টারটেইনমেন্ট অ্যাওয়ার্ডে সেরা এন্টারটেইনিং গানের অ্যাওয়ার্ড জেতে।  তালিকায় স্থান তুম হি হো অনেক সপ্তাহ ধরেই ইন্ডিয়ার সেরা গানের তালিকায় ছিল।  অন্য সংস্করণ পলক মুছল এর সাথে গানটির আরেক সংস্করণ মেরি আশিকি বের করা হয়।  তথ্যসূত্র  বহিঃসংযোগ তুম হি হো ইউটিউবে  বিষয়শ্রেণী:হিন্দি গান বিষয়শ্রেণী:২০১৩-এর গান বিষয়শ্রেণী:হিন্দি চলচ্চিত্রের গান বিষয়শ্রেণী:চলচ্চিত্রের গান বিষয়শ্রেণী:অরিজিৎ সিংয়ের গান
ব্লেন্ড হল একটি সুয়েডীয় মার্কা সিগারেট, বর্তমানে সুইডিশ ম্যাচ এবি এর মালিকানাধীন এবং তৈরি হচ্ছে।    ইতিহাস  ১৯৭১ সালে সুয়েনস্কা টোব্যাকস এবি এর একটি কম-আলকাতরা যুক্ত সিগারেট মার্কা হিসেবে ব্লেন্ড চালু হয়েছিল। প্রথমে এটি প্যাকেজের রঙ অনুযায়ে ইয়োলো ব্লেন্ড নামে পরিচিত হয়েছিল, তাতে ১২ মিলিগ্রাম আলকাতরা ছিল।  পরের বছর, ব্লেন্ড ব্লু নামে একটি মেন্থল স্বাদযুক্ত সিগারেট চালু করা হয়েছিল।    বাজার  মার্কাটির মনোযোগের বাজার হল সুইডেন, তবে এর পণ্যগুলি ফিনল্যান্ড, স্পেন এবং রাশিয়াতেও পাওয়া যায়।      আরো দেখুন    তামাক ধূমপান   তথ্যসূত্র   বিষয়শ্রেণী:সিগারেটের মার্কা
লি দং-জুন (, ; জন্ম: ১ ফেব্রুয়ারি ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান হুন্দাই এবং দক্ষিণ কোরিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৫ সালে, দং-জুন দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০২১ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন। ব্যক্তিগতভাবে, দং-জুন বেশ কিছু পুরস্কার জয়লাভ করেছেন, যার মধ্যে ২০১৯ সালে কে লিগের সবচেয়ে মূল্যবান খেলোয়াড়ের পুরস্কার জয় অন্যতম।  প্রারম্ভিক জীবন লি দং-জুন ১৯৯৭ সালের ১লা ফেব্রুয়ারি তারিখে দক্ষিণ কোরিয়ার বুসানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল দং-জুন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ               বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:দক্ষিণ কোরিয়ার অলিম্পিক ফুটবলার বিষয়শ্রেণী:দক্ষিণ কোরীয় প্রবাসী ফুটবলার বিষয়শ্রেণী:দক্ষিণ কোরিয়ার আন্তর্জাতিক ফুটবলার বিষয়শ্রেণী:হের্টা বিএসসির খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
নাদিয়া আফরিন মিম (জন্ম: ১২ ফেব্রুয়ারি ১৯৯৫) বাংলাদেশের একজন মডেল ও অভিনেত্রী। তিনি ২০১৪ সালে লাক্স চ্যানেল আই সুপারস্টার সৌন্দর্য প্রতিযোগিতায় জয়লাভ করেছিলেন।  প্রাথমিক জীবন নাদিয়া আফরিন মিম ময়মনসিংহ জেলায় জন্মগ্রহণ করেন।  তিনি উচ্চমাধ্যমিকে বিজ্ঞান বিভাগ থেকে কৃতকার্য হয়ে পরবর্তিতে ইস্ট ওয়েস্ট বিশ্ববিদ্যালয় থেকে ইংরেজি বিষয়ে স্নাতক (সম্মান) করেন।  ব্যক্তিগত জীবন ২০১৬ সালের ২৮ এপ্রিল বহুজাতিক কোম্পানির কর্মকর্তা সাফায়াত আলী চয়নের সঙ্গে বিয়ে হয় নাদিয়া মিমের। কিন্তু পারস্পরিক মতভেদের কারণে ২০১৮ সালের মে মাসের শেষদিকে এই দম্পতির মাঝে বিচ্ছেদ ঘটে।  কর্মজীবন নাদিয়া আফরিন মিম দুষ্টু ছেলের দল, রুম নাম্বার ১৩, মানুষ হতে সাবধান সহ বিভিন্ন টেলিভিশন নাটকে অভিনয় করে সকলের নজরে আসেন। ফলস্বরূপ তিনি আরও নাটক এবং বিভিন্ন টেলিভিশন অনুষ্ঠানে অভিনয়ের সুযোগ লাভ করেন। এছাড়াও তিনি ব্যাপকভাবে প্রশংসিত টেলিভিশন নাটক এক্স ফ্যাক্টর রিলোডেড-এ অভিনয় করেছেন।  তিনি বোম্বে সুইটসের জুসি, প্রাণ মি. নুডলস, সেফলি টি সহ বেশ কয়েকটি টেলিভিশন বিজ্ঞাপনেও কাজ করেছেন।  অভিনীত নাটকসমূহ  অসম্পূর্ণ তালিকা  মানুষ হতে সাবধান   দুষ্টু ছেলের দল   লাইফ ইজ বিউটিফুল  ব্যাচেলর পয়েন্ট (মরশুম ১)  উইন্ড অব চেঞ্জ  আধুনিক ছেলে   সুদ্ধ মোখলেছ  বিয়ে বিড়ম্বনা  সুপার গার্লস  মেঘের পর মেঘ জমেছে  ছন্নছাড়া  বিদেশি পাড়া  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী নারী মডেল বিষয়শ্রেণী:ময়মনসিংহ জেলার অভিনয়শিল্পী বিষয়শ্রেণী:সুন্দরী প্রতিযোগিতা বিজয়ী বিষয়শ্রেণী:লাক্স-চ্যানেল আই সুপারস্টার শিরোপাধারী বিষয়শ্রেণী:আপাতবাস্তব টেলিভিশন অনুষ্ঠানের অংশগ্রহণকারী বিষয়শ্রেণী:১৯৯৫-এ জন্ম
আন্দ্রে মিচেল লৌউফ (৮ মে ১৯০২ - ৩০ সেপ্টেম্বর ১৯৯৪) হলেন একজন ফরাসি জৈব রসায়নবিদ যিনি ১৯৬৫ সালে ফিজিওলজি বা মেডিসিনে নোবেল পুরস্কার লাভ করেন। তিনি ফ্রঁসোয়া জাকব এবং জাক মোনোদের সাথে যৌথভাবে "উৎসেচকের বংশাণুগত নিয়ন্ত্রণ এবং ভাইরাস সংশ্লেষণ সম্পর্কিত আবিষ্কারের কারণে এই পুরস্কার লাভ করেন।"Chance and Necessity: An Essay on the Natural Philosophy of Modern Biology by Jacques Monod, New York, Alfred A. Knopf, 1971, Of Microbes and Life, Jacques Monod, Ernest Bornek, June 1971, Columbia University Press, The Eighth Day of Creation: makers of the revolution in biology by Horace Freeland Judson, Simon and Schuster, 1979. . Expanded Edition Cold Spring Harbour Laboratory Press, 1996. . History of molecular biology recounted through the lives and work of the major figures, including Monod.Origins of Molecular Biology: a Tribute to Jacques Monod edited by Agnes Ullmann, Washington, ASM Press, 2003, . Jacques Monod seen by persons who interacted with him as a scientist.   আরও দেখুন   চিকিৎসাবিজ্ঞানে নোবেল বিজয়ীদের তালিকা।   তথ্যসূত্র    বহিঃসংযোগ      বিষয়শ্রেণী:১৯০২-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ফরাসি নোবেল বিজয়ী
প্রভাসচন্দ্র দে (১৮৮৫ - ১৯৫৪) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।https://sri-aurobindo.co.in/images/other/item_00940_e.htm জন্ম যোগেন্দ্রনাথ দে'র পুত্র, প্রভাষচন্দ্র দে কলকাতায় জন্মগ্রহণ করেন। ১৯০৪ সালে তিনি কলকাতার প্রেসিডেন্সি কলেজ থেকে বৃত্তিসহ বিএ পরীক্ষায় উত্তীর্ণ হন। ১৯০৭ সালে কলকাতা বিশ্ববিদ্যালয় থেকে এমএ ও এলএলবি ডিগ্রি লাভ করেন।https://sri-aurobindo.co.in/images/other/item_00890_e.htm  সহপাঠী ও পরবর্তীকালে বিপ্লবী জ্যোতিষচন্দ্র ঘোষের মাধ্যমে ১৯০৫ সালে বঙ্গভঙ্গ বিরোধী আন্দোলনে যুক্ত হন। আত্মশক্তি ও স্বদেশীর ভাবধারা তাঁর আত্মায় এমনভাবে প্রবেশ করেছিল যে, তিনি রঘুনাথ বন্দ্যোপাধ্যায়, নিবারণ ভট্টাচার্য প্রমুখের সঙ্গে মিলে আত্মোন্নতি সংঘ প্রতিষ্ঠা করেন, যা পরবর্তীকালে কলকাতার অন্যতম প্রধান বিপ্লবী গোষ্ঠী হিসেবে আত্মপ্রকাশ করে। পরবর্তীতে, যখন তিনি নিজে থেকে আইন অনুশীলন শুরু করেন, পুলিশ তার বিপ্লবী যোগসূত্র সন্দেহ করে তাকে হয়রানি করতে থাকে, যা তাকে এই অনুশীলন ছেড়ে দিতে বাধ্য করে।ত্রৈলোক্যনাথ চক্রবর্তী, জেলে ত্রিশ বছর, পাক ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৪।  স্বাধীনতা সংগ্রামে অংশগ্রহণ শহরের কোলাহল থেকে দূরে তিনি নবপ্রতিষ্ঠিত ন্যাশনাল স্কুলের শিক্ষক হিসেবে বাংলার প্রত্যন্ত অঞ্চল রংপুরে চলে যান; প্রফুল্ল চাকী, প্রফুল্ল চক্রবর্তী, যদুগোপাল মুখোপাধ্যায় প্রমুখ ভবিষ্যৎ বিপ্লবীদের দীক্ষা দিয়েছিলেন। এরপর তিনি বহরমপুরের কৃষ্ণনাথ কলেজে ইংরেজির অধ্যাপক হিসেবে যোগ দেন। এরপর কৃষ্ণনগর কলেজ ও কোচবিহারের ভিক্টোরিয়া কলেজে ভর্তি হন।  কলকাতার ম্যান্টন কোম্পানির কাছ থেকে অস্ত্র লুটের ষড়যন্ত্রে জড়িত থাকার অভিযোগে ১৯১৬ সালের ১০ জুলাই ভারত প্রতিরক্ষা আইনে কোচবিহার থেকে তাঁকে গ্রেফতার করা হয়। ১৯২০ সালে সাধারণ ক্ষমার অংশ হিসেবে মুক্তি পেয়ে তিনি কলকাতার রিপন কলেজ ও মহারাজা মণীন্দ্রচন্দ্র কলেজে অবসর গ্রহণের আগ পর্যন্ত ইংরেজির অধ্যাপক হিসেবে দায়িত্ব পালন করেন।https://amritmahotsav.nic.in/district-reopsitory-detail.htm?4658  তথ্যসূত্র    বহিঃসংযোগ   বাংলাপিডিয়াতে জীবনী  আন্দামানের সেলুলার জেল  বিষয়শ্রেণী:বাংলাদেশী বিপ্লবী বিষয়শ্রেণী:যুগান্তর দল বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় বিপ্লবী বিষয়শ্রেণী:১৮৮৫-এ জন্ম বিষয়শ্রেণী:১৯৫৪-এ মৃত্যু বিষয়শ্রেণী:ব্রাহ্মণবাড়িয়া জেলার বিপ্লবী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:অনুশীলন সমিতি বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:ব্রিটিশ শাসনামলে বাংলার বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী
সাবাহ সেগির ( জন্ম ২৭ সেপ্টেম্বর ২০০০) একজন পেশাদার ফুটবলার, যিনি সুইস উইমেনস সুপার লিগ ক্লাব বাসেলের হয়ে মিডফিল্ডার হিসেবে খেলেন। ফ্রান্সে মরক্কোর বাবা-মায়ের কাছে জন্ম ও বেড়ে ওঠা, তিনি মরক্কো মহিলা জাতীয় দলের একজন ডিফেন্ডার হিসেবে কাজ করেন।  তথ্যসূত্র   বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালিতে ফরাসি প্রবাসী ক্রীড়াবিদ বিষয়শ্রেণী:নারী ফুটবল রক্ষণভাগের খেলোয়াড় বিষয়শ্রেণী:মরক্কী নারী ফুটবলার বিষয়শ্রেণী:উদ্ধৃতি শৈলীতে আরবি ভাষার উৎস (ar) বিষয়শ্রেণী:উদ্ধৃতি শৈলীতে ফরাসি ভাষার উৎস (fr) বিষয়শ্রেণী:২০২৩ ফিফা নারী বিশ্বকাপের খেলোয়াড় বিষয়শ্রেণী:মরক্কী বংশোদ্ভূত ফরাসি ক্রীড়াবিদ বিষয়শ্রেণী:ফরাসি নারী ফুটবলার বিষয়শ্রেণী:ইতালিতে প্রবাসী নারী ফুটবলার বিষয়শ্রেণী:ইতালিতে মরক্কী প্রবাসী ক্রীড়াবিদ বিষয়শ্রেণী:মরক্কী প্রবাসী নারী ফুটবলার বিষয়শ্রেণী:মরক্কী নারী আন্তর্জাতিক ফুটবলার বিষয়শ্রেণী:সুইস উইমেনস সুপার লিগের খেলোয়াড় বিষয়শ্রেণী:২১শ শতাব্দীর ফরাসি নারী ক্রীড়াবিদ বিষয়শ্রেণী:মরক্কোর আন্তর্জাতিক নারী ফুটবলার বিষয়শ্রেণী:ফরাসি প্রবাসী নারী ফুটবলার
দ্বাদশ শিব মন্দির পশ্চিমবঙ্গের নদিয়া জেলার নবদ্বীপে অবস্থিত একটি প্রাচীন শিবমন্দির। ১৮৩৫ খ্রিস্টাব্দে গুরুদাস দাস প্রতিষ্ঠিত এই আটচালা শিল্পরীতির মন্দির বাংলার মন্দির স্থাপত্যের একটি অন্যতম উদাহরণ। ২০১৯ খ্রিস্টাব্দে পশ্চিমবঙ্গ সরকার হেরিটেজ কমিশন কর্তৃক নবদ্বীপের এই মন্দির বাংলার হেরিটেজ মন্দির হিসেবে ঘোষিত হয়।  ইতিহাস ১৭৫৭ শকাব্দ অর্থাৎ ১৮৩৫ খ্রিস্টাব্দে নবদ্বীপের কাংস ব্যবসায়ী গুরুদাস দাস ভাগীরথী তীরে ২৫ ফুট উচ্চতা বিশিষ্ট বাংলার মন্দির স্থাপত্যের চালা শিল্পরীতির ১২ টি আটচালা মন্দির প্রতিষ্ঠা করেন। বারোটি মন্দির নিয়ে গঠিত মন্দিরসমূহ দ্বাদশ শিব মন্দির হিসেবে পরিচিত। মন্দিরসমূহের দেওয়াল ফুল-লতাপাতার সুসজ্জিত কারুকার্যে সমন্বিত ছিল। মন্দিরগাত্রের একটি প্রতিষ্ঠালিপিতে লেখা ছিল-  তবে বর্তমানে এই শিলালিপি অবশিষ্ট নেই।   তথ্যসূত্র   বিষয়শ্রেণী:নবদ্বীপ বিষয়শ্রেণী:বাংলার মন্দির স্থাপত্য বিষয়শ্রেণী:নদিয়া জেলার হিন্দু মন্দির বিষয়শ্রেণী:শিব মন্দির বিষয়শ্রেণী:১৯শ শতাব্দীর হিন্দু মন্দির
ব্লুমবার্গ নিউজ (মূলত ব্লুমবার্গ বিজনেস নিউজ) হলো একটি আন্তর্জাতিক সংবাদ সংস্থা যার সদর দপ্তর নিউ ইয়র্ক সিটিতে অবস্থিত এবং ব্লুমবার্গ নিউজ দ্বারা উত্পাদিত ব্লুমবার্গ এলপি কন্টেন্টের একটি বিভাগ যা ব্লুমবার্গ টার্মিনাল, ব্লুমবার্গ টেলিভিশন, ব্লুমবার্গ রেডিও, ব্লুমবার্গ বিজনেসউইক, ব্লুমবার্গ মার্কেটস, ব্লুমবার্গ ডটকম এবং ব্লুমবার্গের মোবাইল প্ল্যাটফর্মের মাধ্যমে প্রচারিত হয়। ২০১৫ সাল থেকে জন মিকলেথওয়েট এর প্রধান সম্পাদক হিসেবে দায়িত্ব পালন করছেন।   তথ্যসূত্র    বহিঃসংযোগ    ব্লুমবার্গ নিউজ – অফিসিয়াল ওয়েবসাইট (নিবন্ধ পড়ার জন্য সাবস্ক্রিপশন প্রয়োজন)  হুভারের ব্লুমবার্গ এলপি কোম্পানির প্রোফাইল  বিষয়শ্রেণী:নিউ ইয়র্ক সিটি ভিত্তিক গণমাধ্যম কোম্পানি বিষয়শ্রেণী:মার্কিন যুক্তরাষ্ট্র ভিত্তিক সংবাদ সংস্থা
ডিজনি চ্যানেল ডিজনি ইন্টারন্যাশনাল অপারেশনস মালিকানাধীন একটি শিশুতোষ টেলিভিশন চ্যানেল যা চেক প্রজাতন্ত্র, স্লোভাকিয়া, এবং হাঙ্গেরিতে সম্প্রচারিত, সাথে এটি সহ হাঙ্গেরিতে একটি হাঙ্গেরীয় ভাষার অডিও ট্র্যাক উপলব্ধ। এটি পূর্বে ফক্স কিডস এবং জেটিক্স নামে পরিচিত। এটি প্রথমে হাঙ্গেরিতে উদ্বোধন হয় ২০০০ সালের নভেম্বরে, এবং পরে ২০০১ সালের ফেব্রুয়ারিতে এটি চেক প্রজাতন্ত্রে বিস্তৃত করে।  ইতিহাস ২০০৯ সালের ১৩ ফেব্রুয়ারিতে যুক্তরাষ্ট্রে ডিজনি এক্সডির সফল উদ্বোধনের পর ডিজনি-এবিসি টেলিভিশন গ্রুপ ২০০৯ সালের ১ এপ্রিলে ফ্রান্সে ডিজনি এক্সডি উদ্বোধন করে, এবং এটি ২০০৯ সালে অন্যান্য ইউরোপীয় অঞ্চলগুলিতে চালু হবে বলে আশা করা হয়েছিল। ২০০৯ সালে ডিজনি ঘোষণা দেয় যে কিছু দেশের (যথা চেক প্রজাতন্ত্র, স্লোভাকিয়া, রোমানিয়া, হাঙ্গেরি, এবং বুলগেরিয়া) জেটিক্স চ্যানেলগুলো ডিজনি চ্যানেলে রূপান্তর হবে, এই দেশগুলিতে চ্যানেলটির প্রথম পরিচিতি চিহ্নিত করে। ২০০৯ সালের ১৯ সেপ্টেম্বরে চ্যানেলটি প্রতিস্থাপন হয়।Jetix to become Disney - ব্রডব্যান্ড টিভি নিউজ, ক্রিস জিয়াদুল দ্বারা, প্রকাশিত এবং সংগৃহীত: ১১ মে ২০২২  ২০১১ সালের ৩ মেতে ডিজনি চ্যানেল মধ্য ইউরোপ যুক্তরাষ্ট্রে ব্যবহৃত নতুন লোগো ব্যবহার করা শুরু করে, ইউরোপ জুড়ে সমস্ত ডিজনি চ্যানেল সহ, নতুন রূপে এর ক্রান্তিকালীন পরিবর্তন সম্পূর্ণ হয়। যুক্তরাজ্য, জার্মান, ফরাসি, ওলন্দাজ, এবং স্পেনীয় ফিডের আগে নতুন লোগোটি চেক ফিডে আত্মপ্রকাশ করে। ২০১১ সালের ১ জুনে চেক প্রজাতন্ত্র এবং স্লোভাকিয়ায় প্লেহাউজ ডিজনি আনুষ্ঠানিক ব্লকটি ডিজনি জুনিয়রে রূপান্তর হয়।  ২০১২ সাল থেকে চ্যানেলের বেশিরভাগ প্রোমো ওয়াইডস্ক্রিনে তৈরি করা হয়। ২০১২ সালের ডিসেম্বরে ডিজনি চ্যানেল মধ্য ইউরোপ ক্ষুদ্র পার্থক্য সহ ডিজনি চ্যানেল ইউকের ব্যবহৃত একই সম্প্রচার উপস্থাপনা এবং গ্র্যাফিক্স গ্রহণ করে। বসন্তকালে হালনাগাদটি সম্পন্ন হয়।  ২০১৪ সালের জুনে ডিজনি চ্যানেল মধ্য ইউরোপ ডিজনি চ্যানেলের জার্মান ফিডের ব্যবহৃত একটি নতুন লোগো গ্রহণ করে। ২০১৫ সালের ২৯ জানুয়ারির থেকে এটি ১৬:৯ ওয়াইডস্ক্রিন বিন্যাসে সম্প্রচার করা শুরু করে।  তথ্যসূত্র  বহিঃসংযোগ  ডিজনি চ্যানেল চেস্কো  চেক প্রজাতন্ত্র বিষয়শ্রেণী:২০০১-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:শিশুতোষ টেলিভিশন নেটওয়ার্ক বিষয়শ্রেণী:চেক প্রজাতন্ত্রের টেলিভিশন স্টেশন বিষয়শ্রেণী:২০০৯-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০০৯-এ চেক প্রজাতন্ত্রে প্রতিষ্ঠিত বিষয়শ্রেণী:চেক ভাষার টেলিভিশন স্টেশন
লারনাকা ( ;  বা ) সাইপ্রাসের দক্ষিণ উপকূলের একটি নগর এবং তা লারনাকা জেলারই রাজধানী। নিকোসিয়া এবং লিমাসলের পরে এটিই সে দেশের তৃতীয় বৃহত্তম নগর, যার জনসংখ্যা ১৪৪,২০০ (২০১৫)।  পামগাছ শোভিত সমুদ্রতীর, সেন্ট ল্যাজারাসের চার্চ, হালা সুলতান টেক্কে, কামারেস অ্যাকুয়েডাক্ট এবং মধ্যযুগীয় দুর্গের জন্যেই নগরটি বেশি পরিচিত। এটি গড়ে উঠেছে প্রাচীন সিটিয়াম নগররাজ্যের ধ্বংসস্তুপের ওপর, যেখানে জন্মগ্রহণ করেছিলেন স্টোয়িক দার্শনিক জেনো।  দেশটির প্রধান বিমানবন্দর লারনাকা ইন্টারন্যাশনাল এয়ারপোর্ট এখানে অবস্থিত। এখানে একটি সমুদ্রবন্দর এবং মেরিনাও আছে।  ব্যুৎপত্তি এ অঞ্চলে অনেক লারনাক্স (কফিন) পাওয়া যেতো বলেই সম্ভবত এর নাম লারনাকা রাখা হয়।"The great number sarcophagoi (larnakes) found at Larnaca may have given to the modern city its name." Excerpt of wall mounted text at Larnaca District Museum, under the title "Kition: The necropolis" সোফোক্লিস হাজিসাভ্ভাস, একজন রাষ্ট্রীয় প্রত্নতাত্ত্বিক, বলেছেন যে, "১৯ শতকের শেষপাদে গঠিত শহরটির ইংরেজ কাউন্সিল লারনাকা অঞ্চলে ৩০০০-এরও বেশি সমাধি খুঁজে পাবার দাবি করে।"  ভূগোল লারনাকা সল্ট লেক শীতকালে জলে ভরে যায় এবং ফ্লেমিঙ্গো পাখির ঝাঁক নভেম্বর থেকে মার্চের শেষ পর্যন্ত এখানে থাকে। গ্রীষ্মকালে সাধারণত হ্রদটি শুকিয়ে যায়। একসময় শুকিয়ে যাওয়া হ্রদের তলানি লবণ সংগ্রহ করে ব্যবহার করা হতো, কিন্তু এখন মনে করা হয় যে এ লবণ খাবার উপযুক্ত নয়।  শিক্ষা thumb|২০১৭ সালে বন্ধ হয়ে যাবার আগে লারনাকার করনারো ইন্সটিটিউট ছিল একটি আর্ট স্কুল এবং সাংস্কৃতিক কেন্দ্র শহরে বর্তমানে শতাধিক শিক্ষাপ্রতিষ্ঠান আছে, তারমধ্যে উল্লেখযোগ্য হলো আমেরিকান একাডেমি, লারনাকা নারেগ আর্মেনিয়ান স্কুল এবং আলেকজান্ডার কলেজ।  সংস্কৃতি শিল্পকলা লারনাকাতে একটি থিয়েটার এবং একটি আর্ট গ্যালারী আছে, মিউনিসিপ্যালিটি সেগুলো চালায়। সাইপ্রাসের বিখ্যাত শিল্পী স্ট্যাস পারাসকোস ২০০৭ সালে ওল্ড টাউনে করনারো ইন্সটিটিউট নামে একটি সাংস্কৃতিক কেন্দ্র খুলেছিলেন, সেখানে সমসাময়িক আর্ট একজিবিশন এবং সাংস্কৃতিক অনুষ্ঠান হতো, ২০১৭ সালে লারনাকা মিউনিসিপ্যালিটি সেটি বন্ধ করে দেয়।  খাদ্যাভ্যাস লারনাকায় খাবারের অনেক পদেই শিম অন্তর্ভুক্ত থাকে, যেমন ফাসোলাকি (রেড ওয়াইন দিয়ে ভেড়ার মাংস আর ফরাসী শিম রান্না) এবং লোউভি মা লাহানা (কালোচক্ষু শিম ও চার্ড)। হালকা খাবারের মধ্যে আছে আলুর সালাদ, কোলরাবি সালাদ, এবং গরম গ্রিল-করা কালো জলপাই। আর আছে সাইপ্রাস ভিলেজ সসেজ এবং শেফটালিয়া, ডোলমাডেস, কেফটেডেস, টমেটো সসে কোলোকাসসি, এবং বেগুনের কয়েক পদ। বেকড বা গ্রিলকরা ভেড়া (সুভলা) সাধারণত বড় খানার সময় দেয়া হয়, কয়েক রকম মাছও তাই।  গ্যালারি  আরও দেখুন  লারনাকা জেলা  কিট্টিম  ক্রিসপলিটসসা অর্থোডক্স চার্চ  তথ্যসূত্র  বহিঃসংযোগ   Municipality  Larnaka Municipal Wind Orchestra     বিষয়শ্রেণী:সাইপ্রাসের শহর